Melanospilus

Melanospilus er en slekt av løpebiller.

Utseende 
Nokså små (ca. 5 millimeter), noe flate, blanke og hårløse, gulbrunlige løpebiller, ligner ikke noe særlig på andre løpebiller. Hodet er nokså stort og bredt, betydeling bredere enn langt, rundet foran, med markerte bakhjørner og tydelig avsatt "hals". Fasettøynene og kjevene er ganske små. Antennene består tilsynelatende av bare to ledd, med en stor ytre del som består av fem delvis sammevokste ledd, denne er åreblad-lignende. Pronotum er kort og bredt, timeglass-formet, delt i to på midten av en dyp tverrfure. Dekkvingene er jevnbrede, rundede i spissen, jevnt og fint punkterte, vanligvis med mørke tegninger. Beina er korte.

Levevis 
Slekten er sterkt knyttet til maur og lever i maurtuene (obligate myrmekofiler).

Utbredelse 
Slekten er utbredt i Sørøst-Asia.

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Paussinae Latreille, 1807
 gruppen / stammen Paussini Latreille, 1807  – nær 600 arter fordelt på 8 undergrupper
 gruppen Paussina  Latreille, 1807
 slekten Melanospilus Westwood, 1845
 Melanospilus bensoni Westwood, 1845
 Melanospilus borneensis (Reichensperger, 1938)
 Melanospilus hamaticornis (Van de Poll, 1890)
 Melanospilus yamasakoi Maruyama, 2009

Kilder

Eksterne lenker 
 Bilder av noen av artene
 

Paussinae
Biller formelt beskrevet i 1845
Dyr formelt beskrevet av John Obadiah Westwood